b'\n_START_ARTICLE_\nUlo ng pana\n_START_PARAGRAPH_\nAng isang unahan ng pana o unahan ng palaso (Ingles: arrowhead, literal na ulo ng palaso o ulo ng pana) ay isang tulis, tungki, o dulo ng isang palaso o pana, o isang hugis na kahawig ng ganitong uri ng dulo, na karaniwang pinatalim, na idinadagdag sa isang palaso o pana upang magawang ito ay maging mas nakamamatay o upang makatupad ng ilang natatanging mga layunin. Ang pinakamaagang mga unahan ng palaso o ng pana ay yari sa mga bato at mga materyal na organiko; habang sumusulong ang kabihasnan ng tao, nagamit para sa unahan ng palaso o pana ang iba pang mga materyal. Ang mga unahan ng palaso o ng pana ay mahahalagang mga artipaktong pang-arkeolohiya; ang mga ito ay isang kabahaging uri ng mga tulis na panudla.'